Halvor Tjønn

Halvor Tjønn (født 27. februar 1952 i Sandnessjøen i Nordland fylke) er en norsk journalist, historiker og forfatter. 

Tjønn er oppvokst i Skien i Telemark. Han arbeidet som utenriksmedarbeider i Stavanger Aftenblad fra 1981 til 1986. Fra 1986 til 2014 var han utenriksmedarbeider i Aftenposten og arbeidet i tre ulike perioder som avisens korrespondent i Moskva. Den siste korrespondentperioden var fra 2010 til 2011.CV på LinkedIn Mellom 2001 og 2010 arbeidet han som journalist i hovedsak med spørsmål tilknyttet islamistisk terrorisme, internasjonal migrasjon, innvandring og integrering. Fra 2014 arbeider han som uavhengig journalist, forfatter og foredragsholder, og skriver blant annet for Dag og Tid og Norges Forsvar. Han har kritisert avishusene for at de ved å si opp journalister med språk- og kulturekspertise undergraver sitt fortrinn som informasjonskilde.minervanett.no Farvel verden  intervju med Halvor Tjønn skrevet av Lars Akerhaug

Tjønn er cand. philol. med historie hovedfag fra Universitetet i Oslo (1981) med hovedfagsoppgave om Fossum Jernverk på 1600-tallet.Halvor Tjønn Fossum jernverk 1624-1663 : en studie av en norsk bedrift i det 17. århundre Hovedoppgave i historie - Universitetet i Oslo, 1981 I den populærhistoriske bokserien Sagakongene har han skrevet biografier om kongene Harald Hardråde og Olav Tryggvason. I 2006 skrev han en bok om vikingenes Russland. 

I 2011 utgav han boka  Muhammed - slik samtiden så ham, om de eldste skriftlige overleveringer fra muslimske historikere om religionsstifteren Muhammeds liv, slik de ble nedtegnet i de første generasjonene etter Muhammeds død.dagbladet.no Sjokkerende møte med Muhammed anmeldelse av Muhammed - slik samtiden så ham skrevet av Arne Dvergsdal 24.04.2011dagen.no Virkelighetens Muhammed anmeldelse av Muhammed - slik samtiden så ham skrevet av Vebjørn Selbekk 27.04.2011Arr En Muhammed-reportasje  anmeldelse av Muhammed - slik samtiden så ham skrevet av Amund BjørsnøsDag og tid Ny-gamal innsikt i Muhammeds liv  anmeldelse av Muhammed - slik samtiden så ham skrevet av Lars Gule 27.05.2011

Høsten 2015 utgav Tjønn boken Russland blir til, en populærhistorisk framstilling av Russlands historie fra vikingtid og fram til og med Ivan den grusommes regime.

 Bibliografi  
 2006 Vikingenes Russland ISBN 978-82-91640-27-3
 2010 Harald Hardråde ISBN 978-82-430-0558-7
 2011 Muhammed - slik samtiden så ham ISBN 978-82-8265-008-3
 2012 Olav Tryggvason ISBN 978-82-430-0580-8
 2015 Russland blir til ISBN 978-82-826-5127-1
 2016 Egil Skallagrimsson ISBN 978-82-91640-90-7
 2020 Det russiske imperiet ISBN 978-82-826-5623-8
 2022 Krig i vår tid ISBN 978-82-826-5645-0

 Referanser 

 Eksterne lenker 



Kategori:Norske journalister
Kategori:Norske historikere
Kategori:Personer fra Skien kommune